31986L0199
L 149/38
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ОСМА ДИРЕКТИВА НА КОМИСИЯТА
от 26 март 1986 година
относно адаптиране към постиженията на техническия прогрес на приложения II, IV и VI към Директива 76/768/ЕИО на Съвета за сближаване на законодателствата на държавите-членки в областта на козметичните продукти
(86/199/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 76/768/ЕИО на Съвета от 27 юли 1976 година относно сближаване на законодателствата на държавите-членки в областта на козметичните продукти (1), последно изменена с Директива 86/179/ЕИО (2), и по-специално член 5 и член 8, параграф 2 от нея,
като има предвид, че с цел опазване на общественото здраве трябва да се въведат критерии за чистота за хексахлорфен и триклокарбан;
като има предвид, че въз основа на наличната информация някои временно разрешени вещества и консерванти могат да бъдат окончателно разрешени, а други могат да бъдат окончателно забранени или да бъдат забранени в течение на даден период в бъдеще;
като има предвид, че мерките, предвидени в настоящата директива, са в съответствие със становището на Комитета по адаптиране към техническия прогрес на директивите относно премахването на техническите бариери пред търговията с козметични продукти,
ПРИЕ НАСТОЯЩАТА ДИРЕКТИВА:
Член 1
В Директива 76/768/ЕИО се внасят следните изменения:
1.
В приложение II, номер 221 се заменя с:
„Живак и неговите съединения, с изключение на специалните случаи, включени в приложения V и VI, част 1.“
2.
Приложение IV, част 1 и приложение VI, части 1 и 2, се заместват с приложения 1 и 2 към настоящата директива.
Член 2
1. Държавите-членки предприемат необходимите мерки, за да осигурят, че от 1 януари 1988 г. нито производителите, нито вносителите, установени в Общността, не могат да пускат на пазара на Общността козметични продукти, които не отговарят на изискванията на настоящата директива.
2. Държавите-членки предприемат необходимите мерки, за да осигурят, че продуктите, посочени в параграф 1, не могат да бъдат продавани или доставяни на крайния потребител след 31 декември 1989 година.
Член 3
1. Държавите-членки привеждат в действие законовите, подзаконовите и административните разпоредби, необходими, да се съобразят с настоящата директива, най-късно до 31 декември 1986 г. и информират незабавно Комисията за това.
2. Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива.
Член 4
Адресати на настоящата директива са държавите-членки.
Съставено в Брюксел на 26 март 1986 година.